تورکیه نینگ چنق قلعه شهری نینگ
تار بیر تنگه گه ایگه بیر قیرغاق شهری شکلیده کورینیشی ممکن
لیکن بو شهر اروپا و آسیا نی بیرلشتیرگن
شوباعث برچه دنیا نی
بیر بیری بیلن ارتباط بیرگن بیر نقطه دن عبارت
شهر, آزگینه هم اوشبو وضعیتی سببلی
بیرینچی جهان اوروشی جریانیده
اینگ ققشتگیج اوروش لریدن بیری گه شاهد بولدی؛
چنق قلعه یاکه گیلیبولو اوروشی
اوشبو اوروش ائتلاف دولت لری بیلن عثمانی دولتی اورته سیده بولدی
خوددی شوو ییرده گی توقنه شوو لر اوروش نینگ جهتی نی اوزگرتیرمه دی
لیکن تورکیه نینگ اوز مستقل لیک اوروشی نی باشله تیشی گه سببچی بولیب
نتیجه سی میلادی 1923- ییلده تورکیه جمهوریتی نینگ قوریلیشی دن عبارت بولدی
گیلیبولو نیمه اوچون مهم ایدی؟
چنق قلعه تنگه سی
اروپا بیلن آسیا نی بیر بیری دن اجره تگن و
اژه دینگیزی بیلن قاره دینگیز نی بیر بیر لری بیلن ارتباط بیرگن مهم بیر سوو یولی دن عبارت
16 کیلومتر اوزونلیکده گی تنگه
عصر لر دوامیده ستراتیژیک اهمیت گه ایگه بولیب کیلگن
اوشبو تنگه, 14- عصر نینگ اورته سیدن بیری
عثمانی امپراطورلیگی گه عاید بولگن
گیلیبولو یریم ارالیده اورین آلماقده
ائتلاف دولتلری, اوشبو تنگه دن اوتیب اوروش نی باشله تیش صورتی بیلن
استانبول نی آلیش, شونده ی قیلیب عثمانی امپراطورلیگی نی 1- جهان اوروشی دن
وازکیچیش گه مجیور قیلیش, بیر تاماندن هم عثمانی نینگ متفقی بولگن
آلمان نی یالغوزلشتیریش نی هدف قیلیب آلگن ایدی
عثمانی امپراطورلیگی 1- جهان اوروشی نینگ
باشله شی بیلن بیرگه ایکّی تنگه نی ده
تجاری کیمه لرگه یاپیب قویگچ, ائتلاف دولت لری
روسیه بیلن ارتباط قوره آلیش لری ممکن بولگن بیر دینگیز یولی نی قولگه کیریتیش نی هم هدف قیلیب آلماقده ایدی
عثمانی امپراطورلیگی جهتی دن گیلیبولو
متفق لر گه قرشی پایتخت استانبول نی و
شونده ی قیلیب دولت نی محافظه قیلیش اوچون
اساسی مدافعه نقطه لریدن بیری نی تشکیل ایتماقده ایدی
چنق قلعه اوروشی
میلادی 1914- ییل 3- نوامبر کونی
ائتلاف دولت لری نینگ دینگیز کوچلری
تنگه تامان آلغه کیتیب عثمانی استحکام لرینی توپ بیلن اوردی
عثمانی کوچلری اوشبو هجوم آرتیدن
مدافعه لرینی کوچه یتیردی
یریم ارالده, خندق لر قازرایکن, توپچی لر و ماین لر دن فایده له نیب, دینگیز دن
یاکه قوریقلیکدن هر قنده ی بیر اشغال تشبثی گه قرارلی بیر شکلده مانع بولدی
یریم ارال نینگ اشغال ایتیلیشی بیلن علاقه لی تصمیم
انگلستانده اوشه پیتده دینگیز وزیری بولیب
میلادی 1940- ییلده باش وزیر بولگن وینستن چرچل
رهبریتی ده گی بیرلشگن قراللیک اوروش کینگشی تامانیدن
میلادی 1915- ییل 13- جنوری کونی آلینگن ایدی
چنق قلعه اوروشی گه اشتراک قیلگن عسکر لرنینگ سانی
متفق عسکر لری عثمانی اردوسی
ائتلاف دولت لری عثمانی قطعه لرینی اوزلوکسیز روشده توپ بیلن اوررایکن,
عثمانی کوچلری ایسه تنگه ده ماین کومیش گه دوام ایتدی
تنگه ده گی برچه ماین لرنینگ
تازه لنگن لیگی گه ایشانگن انگلیس اوروش کینگشی
میلادی 1915- ییل 18- مارچ کونی, انگلیس جنرالی ایان همیلتون قومانده سیده
پیاده و دینگیز کوچ لری نینگ اورتاق عملیات
اویوشتیریشی گه قرار قیلدی
لیکن عثمانی کوچ لری نینگ کیچه ماین کومیش گه
دوام ایتگن لیگی اوچون متفق کوچ لرینی قیزیق بیر نرسه کوتماقده ایدی
اوروشده اینگ مهم نقطه: 18- مارچ
ققشتگیچ دینگیز اوروشی باشلب کیتدی
متفق لر گه عاید کیمه لر گیلیبولو تامان حرکت قیلرایکن,
عثمانی اردوسی توپچی هجومی نی باشلتدی
اوشبو حمله لرده اوچ کیمه غرق بولدی و باشقه اوچ کیمه گه ایسه ضرر ییتکزیلدی
انگلستان قراللیک دینگیز کوچلری اوشبو حمله لرده قتتیق ضربه ییدی
بعضی تاریخچی لر گه کوره بو, دینگیز کوچ لری نینگ میلادی 1805- ییلده گی
ترافالگار اوروشی دن کیینگی ییگن اینگ قتتیق ضربه دن عبارت ایدی
قرشی سیده گی دشمن نی کمسیتگن
و دینگیز کوچ لری نینگ یاردمی بیلن چنق قلعه تنگه سیدن
جوده قولای اوتیش نی کوتگن انگلستان و فرانسه
18- مارچ کونی کوتیلمه گن بیر شکلده مغلوبیت گه اوچره دی
چنق قلعه دن اوتیش ممکن ایمس
دینگیز هجوم لری عثمانی مدافعه سیدن اوتیش بوییچه موفقیتسیزلیککه اوچره گچ,
ائتلاف دولت لری میلادی 1915- ییل 25- اپریل کونی پیاده حمله لرنی باشله تیش گه قرار قیلدی
ائتلاف دولت لری, جایلشتیرگن تقریباً 400 مینگ عسکر بیلن
یریم ارال نینگ فرقلی نقطه لرینی بیر وقت نینگ اوزیده اوریش نی مقصد قیلیب آلیب
عینی دمده تاریخ نینگ اینگ کتته اوروشی نی باشلتگن ایدی
جنرال همیلتون نینگ عسکر لری ایلک هدف نی اوریش بوییچه تیارگرلیک اوتکزرایکن,
بیشینچی اردوسی نینگ کوتیلمه گن مقاومتی گه دوچ کیلیب قالدی
عثمانی مدافعه کوچ لری جوده یخشی بیر شکلده جایلشتیریلگن ایدی
همیلتون نینگ کوچ لری جدی بیر شکلده تلفات بیره باشله گچ,
عسکر لرنینگ مورالی هم بوزیله باشله دی
آری بورنو ده گی آنزاک کیچیک کورفزی گه حربی یوبارگن آنزاک قطعه لری
کیین تورکیه جمهوریتی نی قورگن
19- فرقه قوماندانی دگرمن مصطفی کمال نینگ یوبارگن قوشیمچه
عثمانی غندی بیلن قتتیق بیر اوروش گه دوچ کیلیب قالدی
مصطفی کمال خوددی شوو ییر نینگ اوزیده تاریخ صفحه لری گه ثبت ایتیلگن او سوز لرینی ایتدی
مین سیزگه تعرض قیلیش نی امر ایتمه یمن
اولیش نی امر ایته من
متفق لر یریم ارال نی قولگه کیریته آلیش اوچون
میلادی 1915- ییل می و آگست آی لری آره سیده, ینه اوچ فرقلی هجوم باشلتدی
بیراق بو لرنینگ همه سیده مغلوبیت گه اوچره دی
نتیجه ده, ائتلاف دولت لری تورک توپراق لریده
بیر نیچه کیلومتر دن تشقری آلغه کیته آلمه دی
قیزیغی شونده که, اوشبو لشکر تارتیش نینگ متفق لر جهتی دن بیرته گینه موفقیتلی تامانی
میلادی 1916- ییل 9- جنوری ده یریم ارال نینگ بوشه تیلیشی دن عبارت ایدی
بو, اوروش نینگ توگه گن لیگی و عثمانی نینگ چنق قلعه نی مدافعه ایترایکن غلبه قازانگن لیگینی کورستماقده ایدی
تلفات
فرانسه: 27000
انگلستان و انگلیس کالونی لری: 115000
ینگی زیلاند:8000
آسترالیا: 28000
عثمانی دولتی: 57000
اوروش نینگ نتیجه لری
اوشبو غلبه, عثمانی اردوسی نینگ مورالی نی کوتردی
و جدی تلفات گه قره مسدن تورک لر آره سیده کوچلی بیر ملیتچی لیک تویغوسی نینگ باشلب کیتیشی گه سبب بولدی
اوشبو غلبه عینی دمده, کیین تورک مستقللیک اوروشیده ملت گه باشچیلیک قیلیب
میلادی 1923- ییلده تورکیه جمهوریتی نی قورگن
اولکه نینگ ینگی رهبری مصطفی کمال اتاتورک نینگ اسمی نی تاریخ صفحه لری گه یازدیردی
انگلستان و فرانسه باشچیلیگیده گی ائتلاف دولت لری اوچون اوروش جوده مصرفلی و هلاکتلی بولدی
تورک تنگه لری دن اوتیب روسیه گه یاردم گه باره آلمه گن لیک لری
میلادی 1917- ییلده روس انقلابی نینگ یوز بیریشی بوییچه تاثیر گه ایگه بولدی
مغلوب تامان, اوروش دن ایریم ایجابی نتیجه لر هم آلدی
یوز بیرگن کتته تراژدی گه قره مسدن,
اوروش, انگلیس قلمروی بولگن آسترالیا و ینگی زیلاند ده ملی شعور نینگ اویغانیشی گه حصه قوشدی
اوشبو ملتل لر, اولگن عسکر لری نینگ یادی اوچون 25- اپریل نی آنزاک کونی اوله راق کوتیب آلرایکن
تورک لر ایسه 18- مارچ کونی نی چنق قلعه غلبه سی و شهید لرنی ایسلش کونی اوله راق کوتیب آلماقده
چنق قلعه اوروشی, وطنی نی اشغال و اشغالچی کوچ لر گه قرشی کوره شرایکن
اولگن همه نینگ کورستگن جسارت و قیلگن فدارکارلیک لری نینگ اثباتی بولیش گه دوام ایتماقده